CELEX: 32013R0656
Language: sl
Date: 2013-07-10 00:00:00
Title: Uredba Komisije (EU) št. 656/2013 z dne 10. julija 2013 o določitvi prehodnih ukrepov v zvezi z vzorcem potnega lista, izdanim za pse, mačke in bele dihurje na Hrvaškem  Besedilo velja za EGP

11.7.2013   
            
            
               SL
            
            
               Uradni list Evropske unije
            
            
               L 190/35
            
         
      UREDBA KOMISIJE (EU) št. 656/2013
   z dne 10. julija 2013
   o določitvi prehodnih ukrepov v zvezi z vzorcem potnega lista, izdanim za pse, mačke in bele dihurje na Hrvaškem
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o pristopu Hrvaške in zlasti člena 3(4) Pogodbe,
   ob upoštevanju Akta o pristopu Hrvaške in zlasti člena 42 Akta,
   ob upoštevanju naslednjega:
   
               (1)
            
            
               Uredba (ES) št. 998/2003 Evropskega parlamenta in Sveta z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali, in o spremembi Direktive Sveta 92/65/EGS (1) se med drugim uporablja za premike hišnih živali iz vrst, naštetih v Prilogi I k navedeni uredbi, v države članice iz tretjih držav. Psi in mačke so navedeni v delu A, beli dihurji pa v delu B navedene priloge.
            
         
               (2)
            
            
               Oddelek 2 dela B Priloge II k Uredbi (ES) št. 998/2003 vsebuje seznam držav in ozemelj, vključno s Hrvaško, kjer se uporabljajo pravila o netrgovskih premikih navedenih hišnih živali, ki so najmanj enakovredna pravilom iz navedene uredbe.
            
         
               (3)
            
            
               Posledično lahko pse, mačke in bele dihurje, ki se iz navedenih držav in ozemelj premaknejo v države članice, spremlja potni list v skladu z vzorcem, določenim v Prilogi I k Odločbi Komisije 2003/803/ES z dne 26. novembra 2003 o določitvi vzorca potnega lista za premike psov, mačk in belih dihurjev znotraj Skupnosti (2), ter dodatnimi zahtevami iz Priloge II k navedeni odločbi, razen nekaterih potrebnih prilagoditev v zvezi s platnico vzorca potnega lista.
            
         
               (4)
            
            
               Od datuma pristopa Hrvaške se psi, mačke in beli dihurji ne smejo premakniti s Hrvaške v drugo državo članico, če jih ne spremlja potni list v skladu z vzorcem, določenim v Prilogi I k Odločbi 2003/803/ES, in dodatnimi zahtevami, določenimi v Prilogi II k tej odločbi.
            
         
               (5)
            
            
               Vendar so neizpolnjeni potni listi, ki so jih natisnili pristojni organi Hrvaške, in tisti, ki so bili razdeljeni pooblaščenim veterinarjem na Hrvaškem, ki pa jih pred datumom pristopa še niso izdali, še vedno lahko na zalogi tudi po tem datumu.
            
         
               (6)
            
            
               Hkrati bi bilo treba potne liste, izdane pred datumom pristopa, pod nekaterimi pogoji sprejeti za prehodno obdobje treh let, da se omeji upravna in finančna obremenitev lastnikov hišnih živali.
            
         
               (7)
            
            
               Zato je primerno določiti prehodne ukrepe za premike hišnih živali s Hrvaške v druge države članice, da bi se olajšal prehod z obstoječe ureditve na ureditev, ki bo v veljavi od datuma pristopa Hrvaške.
            
         
               (8)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa mu nista nasprotovala –
            
         SPREJELA NASLEDNJO UREDBO:
   Člen 1
   Države članice najpozneje do 30. junija 2014 odobrijo premike hišnih živali iz vrst, naštetih v delih A in B Priloge I k Uredbi (ES) št. 998/2003, ki jih spremlja potni list, ki ga izda pooblaščeni veterinar na Hrvaškem, s Hrvaške na njihovo ozemlje, če potni list izpolnjuje naslednje zahteve:
   
               (a)
            
            
               je izpolnjen v skladu z vzorcem, določenim v Prilogi I k Odločbi 2003/803/ES, in dodatnimi zahtevami, določenimi v točkah A, B(2)(a), B(2)(c) in C Priloge II k navedeni odločbi;
            
         
               (b)
            
            
               z odstopanjem od točk B(1) in B(2)(b) Priloge II k Odločbi 2003/803/ES ima v zgornji četrtini platnice, nad besedami „Republika Hrvatska“, na modrem ozadju (PANTONE REFLEX BLUE) natisnjen hrvaški grb.
            
         Člen 2
   Ta uredba začne veljati pod pogojem in na datum začetka veljavnosti Pogodbe o pristopu Hrvaške.
   Uporablja se do 30. junija 2016.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. julija 2013
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 146, 13.6.2003, str. 1.
   
      (2)  UL L 312, 27.11.2003, str. 1.